Document ID: 31996D0674

31996D0674
L 313/29
JURNALUL OFÍCIAL AL UNIUNII EUROPENE
DECIZIA COMISIEI
din 25 noiembrie 1996
de modificare a Deciziei 93/436/CEE de stabilire a condițiilor specifice pentru importul de produse pescărești și de acvacultură originare din Chile
(Text cu relevanță pentru SEE)
(96/674/CE)
COMISIA COMUNITĂȚIILOR EUROPENE,
având în vedere tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor sanitare pentru producerea și introducerea pe piață a produselor pescărești (1), astfel cum a fost modificată ultima dată prin actul de aderare a Austriei, Finlandei și Suediei, în special articolul 11 alineatul (5),
întrucât lista unităților și navelor-fabrică aprobată de Chile pentru importul de produse pescărești în Comunitate a fost întocmită prin Decizia 93/436/CEE a Comisiei din 30 iunie 1993 de stabilire a condițiilor specifice pentru importul de produse pescărești și de acvacultură originare din Chile (2), astfel cum a fost modificată ultima dată prin Decizia 96/220/CE (3); întrucât lista poate fi modificată în urma comunicării unei noi liste de către autoritatea competentă din Chile;
întrucât numele autorității competente din Chile s-a modificat; întrucât anexa A la Decizia 93/436/CEE ar trebui modificată în consecință;
întrucât autoritatea competentă din Chile a comunicat o nouă listă cu 103 unități și 19 nave-fabrică;
întrucât este necesar să se modifice în consecință lista unităților și navelor-fabrică aprobate;
întrucât măsurile prevăzute de prezenta decizie au fost stabilite în conformitate cu procedura prevăzută de Decizia 90/13/CEE a Comisiei (4),
ADOPTĂ PREZENTA DECIZIE:
Articolul 1
Servicio Nacional de Pesca (Sernapesca) este autoritatea competentă din Chile pentru verificarea și certificarea conformității produselor pescărești și de acvacultură cu cerințele Directivei 91/493/CEE.
Articolul 2
Anexa A la Decizia 93/436/CEE se înlocuiește cu anexa A la prezenta decizie.
Articolul 3
Anexa B la Decizia 93/436/CEE se înlocuiește cu anexa B la prezenta decizie.
Articolul 4
Prezenta decizie se adresează statelor membre.
Adoptată la Bruxelles, 25 noiembrie 1996.

Labels: 0
3
18
6